**ΔΙΑΔΙΚΑΣΙΑ ΕΓΓΡΑΦΗΣ ΠΡΩΤΟΕΤΩΝ ΦΟΙΤΗΤΩΝ**

Με την ολοκλήρωση διαδικασίας εγγραφής στην Τριτοβάθμια Εκπαίδευση με αίτηση των επιτυχόντων για τη Σχολή ή το Τμήμα επιτυχίας τους μέσω ηλεκτρονικής εφαρμογής του Υπουργείου Παιδείας στην ηλεκτρονική διεύθυνση [https://eregister.it.minedu.gov.gr](https://eregister.it.minedu.gov.gr/), εισάγοντας τον ίδιο κωδικό πρόσβασης (password) που χρησιμοποίησαν για την εισαγωγή τους στην ηλεκτρονική εφαρμογή του Μηχανογραφικού Δελτίου, οι εγγραφέντες βάσει των αρχείων του Υπουργείου πρωτοετείς φοιτητές, εισέρχονται στην ηλεκτρονική πλατφόρμα του ψηφιακού άλματος **eggrafes.upatras.gr** προκειμένου να συμπληρώσουν λοιπά στοιχεία που τους ζητούνται και να τα αναρτήσουν σε μορφή pdf.

* Συγκεκριμένα:
  + **Φωτοτυπία Αστυνομικής Ταυτότητας**
  + **Πιστοποιητικό γέννησης**
  + **Έντυπο στο οποίο να αναγράφεται ο αριθμός ΑΜΚΑ (για διευκόλυνσή τους μπορούν να το αναζητήσουν άμεσα στην ηλεκτρονική διεύθυνση** [**www.amka.gr/AMKAGR**](http://www.amka.gr/AMKAGR) **) για να το έχουν στη διάθεσή τους.**
  + **Φωτογραφία τύπου ταυτότητας.**

Εντός του πληροφοριακού συστήματος υπάρχει και σχετικό βοηθητικό εγχειρίδιο και πρέπει να επιλέξουν το εικονίδιο «Οδηγίες Χρήσης» για να εμφανιστούν.

Οι κωδικοί πρόσβασης, τα πιστοποιητικά φοιτητικής κατάστασης και επιπλέον στρατολογικής χρήσης (για τους άρρενες) παραλαμβάνονται αφού έχει προηγηθεί η συμπλήρωση των στοιχείων τους στην ηλεκτρονική πλατφόρμα του ψηφιακού άλματος **eggrafes.upatras.gr** και αφού γίνει η επαλήθευση των στοιχείων τους από τη Γραμματεία και οι απαιτούμενες διορθώσεις.

**Συγκεκριμένα οι πρωτοετείς φοιτητές προσέρχονται στη Γραμματεία αυτοπροσώπως μαζί με την ταυτότητά τους ή νομίμως εξουσιοδοτημένο από αυτούς πρόσωπο σε ημερομηνίες που ορίζει το Τμήμα για ταυτοποίηση.**

Για τυχόν **περιπτώσεις πρωτοετών φοιτητών που καθίσταται αδύνατη η αυτοπρόσωπη παρουσία τους** στην Γραμματεία του Τμήματος, για εξαιρετικούς λόγους, προκειμένου να χορηγηθούν οι κωδικοί πρόσβασης και η βεβαίωση εγγραφής, ο φοιτητής/η φοιτήτρια θα πρέπει πέραν της ηλεκτρονικής ανάρτησης των δικαιολογητικών που αναφέρονται παραπάνω (για την περίπτωση που δεν είναι επιτυχής η ανάρτηση) να τα αποστείλει και ταχυδρομικά, και να συνοδεύονται από σχετική Αίτηση Ταυτοποίησης Στοιχείων (επισυνάπτεται), με θεώρηση του γνησίου της υπογραφής από ΚΕΠ ή άλλη Δημόσια Αρχή στην παρακάτω Δ/νση:

**Τμήμα Διοίκησης Επιχειρήσεων Αγροτικών**

**Προϊόντων και Τροφίμων**

**Γεωργίου Σεφέρη 2 Αγρίνιο**

**Τ.Κ. 30100**

Στη Γραμματεία επίσης συμπληρώνουν και το **ΑΤΟΜΙΚΟ ΣΤΑΤΙΣΤΙΚΟ ΔΕΛΤΙΟ ΦΟΙΤΗΤΗ** σε περίπτωση που δεν το συμπλήρωσαν ηλεκτρονικά στην πλατφόρμα του ΥΠΠΕΘ**.** Η συμπλήρωση του ατομικού στατιστικού δελτίου είναι υποχρεωτική βάσει του Νόμου 3832/2010.

**OΔΙΚΟΣ ΧΑΡΤΗΣ ΝΕΟΕΙΣΑΧΘΕΝΤΩΝ ΦΟΙΤΗΤΩΝ**

Στο διαδικτυακό τόπο του Ιδρύματος στη διεύθυνση <http://www.upatras.gr/el/node/1226> έχει αναρτηθεί ενημερωτική ιστοσελίδα με τίτλο "Οδικός Χάρτης Νεοεισαχθέντων" η οποία διαμορφώθηκε ειδικά, ώστε οι νεοεισαχθέντες φοιτητές του Ιδρύματός να οδηγούνται εγκαίρως και με ευκολία σε όλες τις πληροφορίες που χρειάζονται για την έναρξη των σπουδών τους.